**Farské oznamy**

**Dvadsiata ôsma nedeľa rok A – (15. 10. 2023)**

|  |  |  |
| --- | --- | --- |
| Pondelok | Sv. Margity Márie Alacoque, panny | 17.30 |
| Utorok | Sv.Ignáca Antiochijského, biskupa a mučeníka | 7.00 |
| Streda | Sv. Lukáša, evanjelistu | 17.30 |
| Štvrtok |  | 7.00 |
| Piatok |  | 17.00 |
| Sobota |  | 17.00 Oblazov |
| Nedeľa | Dvadsiata deviata nedeľa v období cez rok Misijná nedeľa | 8.00 a 10.30 |

Chcem poďakovať brigádnikom a Klubu dôchodcov, za krásnu úpravu okolia kostola. Obecnému úradu za vyčistenie kanála pri plote.

Od piatku 3.11. o 18.30 začne intenzívna príprava birmovancov na sviatosť birmovania a bude prebiehať každý piatok až do Vianoc. Účasť je nutná. Na budúci týždeň po sv. omši o 10.30 by som sa rád stretol s vami i vašimi rodičmi a povedali by sme si, že ako to bude asi vypadať.

Na budúci týždeň by prebehli návrhy na pastoračnú a ekonomickú radu pre pomoc kňaza. S tým, že by ste do kostola doniesli lístok s menami ľudí, ktorí by chceli kňazovi pomôcť v oblasti pastoračnej a ekonomickej. Môžete napísať i svoje meno, ak chcete pomôcť. Ak zabudnete, tak na budúci týždeň, pri vchode kostola budú lístky s perami, na ktoré môžete tie mená napísať. Pastoračná rada je pomocný orgán kňaza pre vedenie pastoračnej činnosti vo farnosti napr. s deťmi, mládežou, manželmi, seniormi, chlapmi, charitou, modlitbová skupina, ružencové bratstvo a podobne a ekonomická rada je pomocný orgán kňaza pre ekonomickú víziu a konkrétne uskutočnenie nejakých projektov, stavieb a pomáha kňazovi v zorientovaní sa, či ísť do nejakých projektov a návrhov alebo nie.

Pozývam mládež, zvlášť birmovancov na Godzone tour 2023, ktoré sa uskutoční 24. októbra v Žiline. Počas večerného programu na štadióne vystúpia viacerí umelci i známe kresťanské zoskupenia. Vstup na podujatie je zadarmo, program začína vždy o 18:00 h. Viac informácií na <https://godzone.sk/>.

Sviatosť manželstva chcú prijať Matej Križo a Andrea Gajdošová bývajúci v Kotešovej. Snúbencov odporúčam do našich modlitieb a ak by niekto vedel o nejakej cirkevnoprávnej prekážke, nech to ohlási na farský úrad.

Na budúcu nedeľu bude zbierka na misie.

Ďakujem za vaše modlitby, kvetinovú výzdobu, upratovanie, polievanie kvietkov finančnú podporu i za každý druh pomoci a na budúci týždeň prosím o upratovanie skupinu č. 4. Želám vám peknú nedeľu.